Diari Oficial de la Generalitat Valenciana


Sumari del DOGV 8620, del 26-08-2019 (2019/6998)

Notificació de la sentència dictada en el procediment de guarda i custòdia número 694/2018.
-------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6998


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 694/2018. [2019/6998]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 694/2018, seguits a instàncies de María del Pilar Solano Castillo contra José Enrique Benedito Navas, en situació de rebel·lia, en què, en data 4 de març de 2019, s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per María del Pilar Solano Castillo contra José Enrique Benedito Navas, en què ha sigut part el Ministeri Fiscal, i adopte les següents mesures definitives pel que fa al fill comú [...]  
1. Ambdós progenitors tindran la pàtria potestat sobre el fill menor d'edat, si bé atribuïsc a la demandant María del Pilar Solano Castillo la guarda i custòdia del menor.  
2. El règim de visites del demandat i el seu fill menor d'edat, consistirà en caps de setmana alterns, des dels divendres a l'eixida del col·legi o guarderia o, en defecte d'això, a les 17.00 hores, fins al dilluns a l'entrada del col·legi o guarderia o, en defecte d'això, a les 9.00 hores, i la meitat de les vacances escolars. Si no hi ha acord, triarà el període el pare els anys imparells i la mare els anys parells, amb distribució dels mesos de juliol i agost per setmanes alternes.  
3. El pare haurà d'abonar en concepte de contribució als aliments del seu fill la quantitat de 200 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb l'increment que experimente l'índex de preus de consum que publica l'Institut Nacional d'Estadística; així mateix, el demandat ha d'abonar la meitat de les despeses extraordinàries del fill comú, necessàries o consensuades.  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que haurà de presentar per escrit davant d'aquest jutjat dins del termini de vint dies, indicant la infracció comesa al parer del recurrent i adjuntant-hi el resguard que acredite que s'ha efectuat el dipòsit de 50 euros, en el compte de dipòsits i consignacions d'aquest jutjat, obert al Banco de Santander; llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme».  
I perquè valga de notificació de forma deguda al demandat, José Enrique Benedito Navas, en situació de rebel·lia i parador ignorat, expedisc i signe aquest edicte.  
  
València, 12 de març de 2019.- La lletrada de l'Administració de justícia: Alicia Ordeig Rabadán.